Vilsandi tuletorn
Vilsandi tuletorn on Eesti kõige läänepoolseim tuletorn Saare maakonnas Saaremaa vallas Vilsandi saarel. Tuletorni geograafilised koordinaadid on 58° 22′ 58″ N, 21° 48′ 46″ E. Laternaruumi ja rõduga valge kivitorni kõrgus jalamist on 37 meetrit ja tule kõrgus merepinnast on 40 meetrit. Tuletorn sai esialgsel kujul valmis 1809. aasta septembris. Alates 2021. aastast on tuletorn avatud külastajatele. Vilsandi tuletorn on võetud ehitismälestisena muinsuskaitse alla, mälestise registri number: 27241.